Kezdőoldal•HÍREK•Alvaro Soler a SZINen hódítja a női szíveket
augusztus 28. és 31. között
200 nap múlva indul a nyári suliszünetet búcsúztató Szegedi Ifjúsági Napok (SZIN), ennek örömére a szervezők bedobtak a köztudatba néhány új fellépőt, köztük a sármos spanyol-német énekes-dalszerzőt, Alvaro Solert, aki először lép fel hazai fesztiválon.A “Napfény Városának” Tisza-parti bulisorozata kihagyhatatlan augusztusi program, idén 28. és 31. között.
„Ha valaki, akkor Alvaro Soler tudja, hogy nyáron hogyan kell a táncparkettre utasítani az embereket” – írta a kritika a spanyol származású szívtipróról, aki az idei nyár zárásaként Szegeden mutatja meg a hazai közönségnek, hogyan kell búcsúzni a nyártól. A legnagyobb ívet befutott slágeréről, a Sofia-ról Alvaro korábban így nyilatkozott: „Ez egy himnusz az élethez, kemény ritmusokkal, erős és szuper-megkapó.” S hogy mennyire szuper és megkapó, meghallgathatjuk - sok más slágere mellett – a legnagyobb hagyományokkal bíró magyar fesztiválon, aminek a Tisza-part és a legszebb alföldi város, Szeged adja a keretét. A Szegedi Ifjúsági Napok három újabb hazai fellépőt is nyilvánosságra hozott: az már biztos, hogy fellép itt a Halott Pénz, a Punnany Massif és a Vad Fruttik is.
A szervezők az elkövetkező 200 napban 10 naponta friss híreket tesznek majd közzé, köztük számos újítást és természetesen újabb fellépőket. A SZIN-re még február végéig tart a kedvezményes akció, amíg a 4 napos bérlet csak 19.990 forintba kerül.
A SZIN korábban már bejelentette, hogy fellép a fesztiválon a Clean Bandit, Rúzsa Magdi, a Follow the Flow és az Anna and the Barbies.
Cím: Szeged, Közép Kikötő Sor
Web: http://szin.org/, https://www.facebook.com/szin.official/